Държавен вестник, бр. 6, 2026 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  6
контрол на производствения процес, както и ръководни дейности. Той работи самостоятелно, като 
дейността му се съблюдава и проверява от технолог или друг специалист с по-висока 
квалификация и необходимото висше образование. 
Основни дейности: 
Организира производствения процес: изпълнява производствените графици и разпределя 
задачите между членовете на екипа, като взема предвид производствените мощности, наличните 
ресурси и сроковете за изпълнение на поръчките; следи за наличието на необходимите ресурси 
(суровини, материали, персонал), като прави заявки, координира доставките и организира работата 
на персонала; проследява правилната организация на работните места и осигурява тяхната 
ефективност, като оптимизира разположението на оборудването, организира потока на 
материалите. 
Контролира производствения процес: извършва мониторинг на технологичните параметри 
на продукцията, като редовно проверява и записва стойностите на температура, влажност и други 
показатели и анализира данните за отклонения; идентифицира отклонения от технологичните 
режими, като анализира причините за тях и предприема мерки за предотвратяване на повторната 
им поява; прилага коригиращи действия за често срещани проблеми, като настройва оборудването, 
променя параметрите на процесите или прилага други стандартни процедури в рамките на своите 
правомощия. При други възникнали проблеми се информира технолог. 
Ръководи малък екип от хора: разпределя работните задължения и дава инструкции на 
подчинените, като ясно формулира целите и очакваните резултати и осигурява необходимите 
ресурси и информация; мотивира и подкрепя членовете на екипа, като създава позитивна работна 
атмосфера, насърчава сътрудничеството и дава признание за постиженията; оценява работата на 
подчинените и дава обратна връзка, като  наблюдава изпълнението на задачите, дава 
конструктивни коментари и провежда периодични атестации; обучава нови служители и осигурява 
тяхното въвеждане в работата, като ги запознава с процесите, оборудването и правилата за 
безопасност и ги подкрепя в първите им стъпки; координира дейностите между различните 
участъци и осигурява спазването на производствения график.  
Управление на хранителните загуби: анализира причините за хранителните загуби в 
производствения участък и предлага мерки за тяхното системно намаляване и предотвратяване. 
Внедрява и контролира прилагането на практики за ефективно използване на суровините и 
полуфабрикатите с цел минимизиране на отпадъците в процеса на производство. 
Прилага устойчиви практики в съответствие с екологичните норми и стандартите за кръгова 
икономика: организира и контролира изпълнението на дейности, съобразени с принципите на 
устойчивото производство; наблюдава и оценява ефективността на мерките за пестене на вода, 
енергия и други ресурси в производствения участък; инициира предложения за подобряване на 
екологичните показатели на производствения процес; координира разделното събиране и 
управление на отпадъците в своята зона на отговорност. 
Използване на цифрови и автоматизирани системи: обучава и контролира работата с 
електронни везни, етикетиращи системи, основни контролни панели и други цифрови устройства, 
необходими за производствения процес и за маркиране на разфасовани материали и продукция; 
анализира данни от автоматизирани системи за контрол на производствените параметри и 
предлага оптимизации; използва специализиран софтуер за планиране на производствени графици 
и проследяване на ресурсите.